ང་རང་ནི་མི་མང་དང༌།རྒྱལ་ཁབ་ཕན་ཚུན་བར་གྱི་འབྲེལ་བ་རྣམས་ཕན་ཚུན་ཤེས་རྟོགས་ལ་བརྟེན་དགོས་པར་རྒྱུན་དུ་ཡིད་ཆེས་བརྟན་པོ་བྱེད་མཁན་ཞིག་ཡིན།ཕན་ཚུན་ཟོལ་མེད་དྲང་པོའི་སྒོ་ནས་བསམ་ཚུལ་ཤོད་རེས་བྱེད་པ་དེ་ཁོ་ནའི་ལམ་ནས་ད་ལྟ་འཛམ་གླིང་མི་མང་ལ་འཕྲད་བཞིན་པའི་དཀའ་རྙོག་རྣམས་སེལ་རྒྱུའི་ཐབས་ལམ་ཞིག་རྙེད་ཐུབ།རྒྱ་ནག་གིས་རྒྱལ་སྤྱིའི་ཚོགས་སྡེ་དང་མཉམ་དུ་ཡར་རྒྱས་འཛུགས་སྐྲུན་བྱ་གཞག་ནང་དུས་གང་ཞིག་ཏུ་ཞུགས་འདོད་བྱས་པ་ཡིན་ན།རྒྱལ་སྤྱིའི་ཐོག་ནས་ཀྱང་ཁོང་ཚོར་དེ་མཚུངས་ཀྱི་གོ་སྐབས་སྤྲོད་རྒྱུ་ཡིན་པར་ཡིད་ཆེས་ཡོད།འོན་ཀྱང་རྒྱ་ནག་ནས་གཞི་རྩའི་ཡ་རབས་སྤྱོད་བཟང་ཁག་དང་མུ་མཐུད་རྒྱབ་འགལ་གཏོར་བཤིག་བྱས་ཚེ་དེ་དག་བྱིས་པ་ལང་ཤོར་གྱི་ཚུལ་དུ་ནམ་ཡང་འཇོག་མི་རུང་བར་ཁོང་ཚོ་རྒྱལ་སྤྱིའི་མང་ཚོགས་ཀྱི་ཁོངས་མི་འགན་ཁུར་ཡོད་མཁན་ཞིན་ཡིན་པར་བརྟེན་དེ་ཉིད་ཀྱི་བྱ་ངན་གྱི་འགན་འཁྲི་ཚང་མ་ཁོང་ཚོར་ཁུར་དུ་འཇུག་དགོས།